Ved de fleste garner er producentens anbefalinger vedrørende vask angivet. Overholder du disse, burde der ikke være nogle problemer med krymp osv. Oftest kan man vaske det meste strik i vaskemaskinen på uldprogram med et vaskemiddel velegnet til uld og naturfibre, fx Eucalan, men jeg vil altid anbefale dig at lave en strikkeprøve og vaske denne først - da alle vaskemaskiner vasker forskelligt. Lær din vaskemaskine at kende - min er fx flink, og kan klare alting på uldprogram :-)
Lad det vaskede ligge fladt til tørre i den ønskede facon.